Džebe

Džebe (mongoli keeles: Зэв, Zev; sünnijärgne nimi: Jirqo'adai (tänapäeva mongoli keeles: Зургаадай; Zurgadai); suri 1224 või 1225Leo de Hartog, Genghis Khan: Conqueror of the World. I.B.Tauris, 1989, lk 123) oli silmapaistev Tšingis-khaani noion (väejuht). 

Nime Džebe (selle tähendus on nool) sai ta Tšingis-khaani tabanud lasu tõttu. Kui see taidžihuutidega peetud lahingus haavata sai, küsis ta pärast lahingut vangi võetud vastastelt, kes oli see osav laskur, kes "tema hobust" tabada suutis. Toona Zurgadai nime kandnud mees tunnistas oma tegu, öeldes, et võib vajaduse korral ka khaani teenida. Tšingis-khaan oli tema vaprusest  jahmunud, võttis ta enda kaaskonda ja pani talle uue nime.Mongolite salajane ajalugu (mongoli keeles: Mongghol-un ni’ucha tobchiyan) IV, § 147.

Ta oli üks Tšingis-khaani lähemaid abilisi, kelle juhtimisel purustati KarakitaiRichard Gabriel, Subotai The Valiant: Genghis Khan's Greatest General. Praeger Publishers, 2004, lk.99 ja Horezmi riik.John Joseph Saunders, The History of the Mongol Conquests, Routledge & Kegan Paul Ltd, 1971 Koos Subutaiga juhtis ta mongolite legendaarset sõjaretke ümber Kaspia mere, mille käigus nad võitsid Kalka lahingus Vene vürstiriike ja polovetse. 

Viited

Kategooria:Mongolite riigi inimesed
Kategooria:Mongolite riigi väejuhid
Kategooria:Sündinud 12. sajandil
Kategooria:Surnud 1220. aastatel